CELEX: 32015R0924
Language: lv
Date: 2015-06-08 00:00:00
Title: Komisijas Regula (ES) 2015/924 (2015. gada 8. jūnijs) par grozījumiem Regulā (ES) Nr. 321/2013 par savstarpējas izmantojamības tehnisko specifikāciju attiecībā uz Eiropas Savienības dzelzceļa sistēmas apakšsistēmu “Ritošais sastāvs – kravas vagoni” (Dokuments attiecas uz EEZ)

17.6.2015   
               
               
                  LV
               
               
                  Eiropas Savienības Oficiālais Vēstnesis
               
               
                  L 150/10
               
            KOMISIJAS REGULA (ES) 2015/924
      (2015. gada 8. jūnijs)
      par grozījumiem Regulā (ES) Nr. 321/2013 par savstarpējas izmantojamības tehnisko specifikāciju attiecībā uz Eiropas Savienības dzelzceļa sistēmas apakšsistēmu “Ritošais sastāvs – kravas vagoni”
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2008. gada 17. jūnija Direktīvu 2008/57/EK par dzelzceļa sistēmas savstarpēju izmantojamību Kopienā (1) un jo īpaši tās 6. panta 1. punktu,
      tā kā:
      
                  (1)
               
               
                  Eiropas Parlamenta un Padomes Regulas (EK) Nr. 881/2004 (2) 12. pantā noteikts, ka Eiropas Dzelzceļa aģentūra (turpmāk “Aģentūra”) nodrošina, ka savstarpējas izmantojamības tehniskās specifikācijas (turpmāk “SITS”) tiek pielāgotas tehnikas attīstībai, tirgus tendencēm un sociālajām prasībām, un ierosina Komisijai veikt SITS grozījumus, kurus tā uzskata par vajadzīgiem.
               
            
                  (2)
               
               
                  Ar 2007. gada 13. jūlija Lēmumu C(2007)3371 Komisija vispārīgi pilnvaroja Aģentūru veikt noteiktas darbības saskaņā ar Padomes Direktīvu 96/48/EK (3) un Eiropas Parlamenta un Padomes Direktīvu 2001/16/EK (4). Saskaņā ar vispārīgā pilnvarojuma nosacījumiem Aģentūra tika lūgta pārskatīt kravas vagonu SITS, ko paredz Komisijas Regula (ES) Nr. 321/2013 (5).
               
            
                  (3)
               
               
                  2014. gada 21. janvārī Aģentūra sniedza konsultāciju par vagonu apzīmējuma “GE” paplašināšanu (ERA-ADV-2014-1).
               
            
                  (4)
               
               
                  2014. gada 21. maijā Aģentūra izdeva ieteikumu par SITS grozījumiem par kompozītmateriālu bremžu kluču novērtēšanu, ko veic paziņotā iestāde (ERA-REC-109-2014-REC).
               
            
                  (5)
               
               
                  Tādēļ Regula (ES) Nr. 321/2013 būtu attiecīgi jāgroza.
               
            
                  (6)
               
               
                  Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 2008/57/EK 29. panta 1. punktu,
               
            IR PIEŅĒMUSI ŠO REGULU.
      1. pants
      Regulu (ES) Nr. 321/2013 groza šādi:
      
                  1)
               
               
                  regulas 3. pantam pievieno šādu c) punktu:
                  
                              “c)
                           
                           
                              attiecībā uz apzīmējumu “GE”, kas attēlots pielikuma C papildinājuma 5. punktā, ekspluatācijā esošā parka vagoni, kuri ir apstiprināti saskaņā ar Komisijas Lēmumu 2006/861/EK, kurā grozījumi izdarīti ar Lēmumu 2009/107/EK, vai saskaņā ar Lēmumu 2006/861/EK, kurā grozījumi izdarīti ar Lēmumiem 2009/107/EK un 2012/464/ES, un kuri atbilst nosacījumiem, kas izklāstīti Lēmuma 2009/107/EK 7.6.4. punktā, var šo apzīmējumu “GE” saņemt bez trešo personu papildu novērtējuma vai jaunas ekspluatācijas atļaujas. Par šā apzīmējuma izmantošanu ekspluatācijā esošos vagonos atbild dzelzceļa pārvadājumu uzņēmumi.”;
                           
                        
            
                  2)
               
               
                  iekļauj šādus 8.a, 8.b un 8.c pantu:
                  “8.a pants
                  1.   Neatkarīgi no pielikuma 6.3. iedaļas EK verifikācijas sertifikātu var izdot apakšsistēmai, kurā iekļauti komponenti, kas atbilst savstarpējas izmantojamības komponentam “berzes elements riteņu velšanās loka bremzēm” un kam nav EK atbilstības deklarācijas, desmit gadu pārejas periodā pēc šās regulas piemērošanas dienas, ja ir izpildīti šādi nosacījumi:
                  
                              a)
                           
                           
                              komponents ir saražots pirms šās regulas piemērošanas dienas; un
                           
                        
                              b)
                           
                           
                              savstarpējas izmantojamības komponents ir lietots apakšsistēmā, kas bijusi apstiprināta un nodota ekspluatācijā vismaz vienā dalībvalstī pirms šās regulas piemērošanas dienas.
                           
                        2.   Tādas apakšsistēmas ražošana, modernizēšana vai atjaunošana, kura izmanto nesertificētus savstarpējas izmantojamības komponentus, ir jāpabeidz, ieskaitot apakšsistēmas ekspluatācijas atļaujas piešķiršanu, pirms 1. punktā noteiktā pārejas perioda beigām.
                  3.   Šā panta 1. punktā noteiktajā pārejas periodā:
                  
                              a)
                           
                           
                              1. punktā minētās apakšsistēmas verificēšanas procedūrā pienācīgi norādāmi iemesli, kāpēc kāds savstarpējas izmantojamības komponents nav sertificēts; un
                           
                        
                              b)
                           
                           
                              valstu drošības iestādes gada ziņojumā, kas minēts Direktīvas 2004/49/EK 18. pantā, sniedz pārskatu par nesertificētu savstarpējas izmantojamības komponentu “berzes elements riteņu velšanās loka bremzēm” lietošanu saistībā ar atļauju piešķiršanas procedūrām.
                           
                        8.b pants
                  1.   Līdz spēkā esošā apstiprinājuma perioda beigām pielikuma G papildinājumā uzskaitītajiem savstarpējas izmantojamības komponentiem “berzes elements riteņu velšanās loka bremzēm” nav vajadzīga EK atbilstības deklarācija. Šajā periodā pielikuma G papildinājumā uzskaitītos “berzes elementus riteņu velšanās loka bremzēm” uzskata par atbilstīgiem šai regulai.
                  2.   Pēc spēkā esošā apstiprinājuma perioda beigām pielikuma G papildinājumā uzskaitītajiem savstarpējas izmantojamības komponentiem “berzes elements riteņu velšanās loka bremzēm” ir vajadzīga EK atbilstības deklarācija.
                  8.c pants
                  1.   Neatkarīgi no pielikuma 6.3. iedaļas EK verifikācijas sertifikātu var izdot apakšsistēmai, kurā iekļauti komponenti, kas atbilst savstarpējas izmantojamības komponentam “berzes elements riteņu velšanās loka bremzēm” un kam nav EK atbilstības deklarācijas, desmit gadu pārejas periodā pēc savstarpējas izmantojamības komponenta apstiprinājuma perioda beigām, ja ir izpildīti šādi nosacījumi:
                  
                              a)
                           
                           
                              komponents ir saražots pirms savstarpējas izmantojamības komponenta apstiprinājuma perioda beigām; un
                           
                        
                              b)
                           
                           
                              savstarpējas izmantojamības komponents ir lietots apakšsistēmā, kas bijusi apstiprināta un nodota ekspluatācijā vismaz vienā dalībvalstī pirms tā apstiprinājuma perioda beigām.
                           
                        2.   Tādas apakšsistēmas ražošana, modernizēšana vai atjaunošana, kura izmanto nesertificētus savstarpējas izmantojamības komponentus, ir jāpabeidz, ieskaitot apakšsistēmas ekspluatācijas atļaujas piešķiršanu, pirms 1. punktā noteiktā pārejas perioda beigām.
                  3.   Šā panta 1. punktā noteiktajā pārejas periodā:
                  
                              a)
                           
                           
                              1. punktā minētajā apakšsistēmas verificēšanas procedūrā pienācīgi norādāmi iemesli, kāpēc kāds savstarpējas izmantojamības komponents nav sertificēts; un
                           
                        
                              b)
                           
                           
                              valstu drošības iestādes gada ziņojumā, kas minēts Direktīvas 2004/49/EK 18. pantā, sniedz pārskatu par nesertificētu savstarpējas izmantojamības komponentu “berzes elements riteņu velšanās loka bremzēm” lietošanu saistībā ar apstiprināšanas procedūrām.”;
                           
                        
            
                  3)
               
               
                  iekļauj šādu 9.a pantu:
                  “9.a pants
                  EK tipa vai EK konstrukcijas pārbaudes sertifikāts savstarpējas izmantojamības komponentam “berzes elements riteņu velšanās loka bremzēm” ir derīgs 10 gadus. Šajā laikā tāda paša tipa jaunus komponentus var laist tirgū, pamatojoties uz EK atbilstības deklarāciju, kas attiecas uz šo EK tipa vai EK konstrukcijas pārbaudes sertifikātu.”;
               
            
                  4)
               
               
                  regulas 10. panta 1. punktu aizstāj ar šādu:
                  “1.   Aģentūra savā tīmekļa vietnē publicē starptautiskajam transportam pilnībā apstiprināto kompozītmateriālu bremžu kluču sarakstu, kas minēts pielikuma G papildinājumā, attiecībā uz laika posmu, kurā uz šiem bremžu klučiem neattiecas EK deklarācijas.”;
               
            
                  5)
               
               
                  iekļauj šādu 10.a pantu:
                  “10.a pants
                  1.   Lai ietu kopsolī ar tehnoloģiju progresu, var būt vajadzīgi inovatīvi risinājumi, kas neatbilst pielikumā noteiktajām specifikācijām un/vai kam nevar piemērot pielikumā noteiktās novērtēšanas metodes. Tādā gadījumā izstrādā jaunas specifikācijas un/vai jaunas novērtēšanas metodes, kas saistītas ar minētajiem inovatīvajiem risinājumiem.
                  2.   Inovatīvi risinājumi var būt saistīti ar apakšsistēmu “Ritošais sastāvs – kravas vagoni”, tās daļām un tās savstarpējās izmantojamības komponentiem.
                  3.   Ja tiek piedāvāts inovatīvs risinājums, ražotājs vai tā pilnvarots pārstāvis, kas veic uzņēmējdarbību Savienībā, norāda, kā tas atšķiras no šās SITS attiecīgajiem noteikumiem vai kā tas tos papildina, un iesniedz šīs atšķirības Komisijai analīzei.
                  4.   Komisija sniedz atzinumu par piedāvāto inovatīvo risinājumu. Ja šis atzinums ir pozitīvs, izstrādā un pēc tam pārskatīšanas procesā, ko veic saskaņā ar Direktīvas 2008/57/EK 6. pantu, integrē SITS atbilstīgas funkcionālās un saskarnes specifikācijas un novērtēšanas metodi, kas ir jāietver SITS, lai būtu iespējama šā inovatīvā risinājuma izmantošana. Ja atzinums ir negatīvs, piedāvāto inovatīvo risinājumu neizmanto.
                  5.   Kamēr vēl nav notikusi SITS pārskatīšana, Komisijas sniegtu pozitīvu atzinumu uzskata par pieņemamu līdzekli, ar ko nodrošina atbilstību Direktīvas 2008/57/EK pamatprasībām, un tāpēc to var izmantot apakšsistēmas novērtēšanai.”;
               
            
                  6)
               
               
                  regulas (ES) Nr. 321/2013 pielikumu groza saskaņā ar šās regulas pielikumu.
               
            2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2015. gada 1. jūlija.
      
         Šī regula uzliek saistības kopumā un ir tieši piemērojama dalībvalstīs.
         Briselē, 2015. gada 8. jūnijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 191, 18.7.2008., 1. lpp.
      
      
         (2)  Eiropas Parlamenta un Padomes 2004. gada 29. aprīļa Regula (EK) Nr. 881/2004 par Eiropas Dzelzceļa aģentūras izveidošanu (OV L 164, 30.4.2004., 1. lpp.).
      
         (3)  Padomes 1996. gada 23. jūlija Direktīva 96/48/EK par Eiropas ātrgaitas dzelzceļu sistēmas savstarpēju izmantojamību (OV L 235, 17.9.1996., 6. lpp.).
      
         (4)  Eiropas Parlamenta un Padomes 2001. gada 19. marta Direktīva 2001/16/EK par Eiropas parasto dzelzceļu sistēmas savstarpēju izmantojamību (OV L 110, 20.4.2001., 1. lpp.).
      
         (5)  Komisijas 2013. gada 13. marta Regula (ES) Nr. 321/2013 par savstarpējas izmantojamības tehnisko specifikāciju attiecībā uz Eiropas Savienības dzelzceļa sistēmas apakšsistēmu “Ritošais sastāvs – kravas vagoni” un par Komisijas Lēmuma 2006/861/EK atcelšanu (OV L 104, 12.4.2013., 1. lpp.).
      
         PIELIKUMS
         Regulas (ES) Nr. 321/2013 (WAG SITS) pielikumu groza šādi:
         
                     1)
                  
                  
                     3. nodaļā “Pamatprasības” 1. tabulā zem rindas ar tekstu “4.2.4.3.4.” slejas “Punkts” rūtī iekļauj šādu rindu:
                     
                                 “4.2.4.3.5.
                              
                              
                                 Berzes elementi riteņu velšanās loka bremzēm
                              
                              
                                 1.1.1., 1.1.2., 1.1.3., 2.4.1.
                              
                              
                                  
                              
                              
                                  
                              
                              
                                  
                              
                              
                                 2.4.3.”
                              
                           
               
                     2)
                  
                  
                     4. nodaļu “Apakšsistēmas raksturojums” groza šādi:
                     
                                 a)
                              
                              
                                 svītro 4.2.1. punkta trešo daļu;
                              
                           
                                 b)
                              
                              
                                 iekļauj šādu 4.2.4.3.5. punktu:
                                 “4.2.4.3.5.   
                                       Berzes elementi riteņu velšanās loka bremzēm
                                    
                                 
                                 Berzes elements riteņu velšanās loka bremzēm (t. i., bremžu klucis) saskarē ar riteņa velšanās loku ar berzi rada bremzēšanas spēkus.
                                 Ja izmanto riteņu velšanās loka bremzes, berzes elements droši palīdz sasniegt paredzēto bremzēšanas efektivitāti.
                                 Atbilstības pierādīšana aprakstīta šās SITS 6.1.2.5. punktā.”;
                              
                           
               
                     3)
                  
                  
                     5. nodaļu “Savstarpējas izmantojamības komponenti” groza šādi:
                     
                                 a)
                              
                              
                                 5.2. punktu aizstāj ar šādu:
                                 “5.2.   Inovatīvi risinājumi
                                 
                                 Kā noteikts 10.a pantā, inovatīviem risinājumiem var būt vajadzīgas jaunas specifikācijas un/vai jaunas novērtēšanas metodes. Gadījumos, kad savstarpējas izmantojamības komponentam paredzēts inovatīvs risinājums, šādas specifikācijas un novērtēšanas metodes jāizstrādā, izmantojot 6.1.3. punktā aprakstīto procesu.”;
                              
                           
                                 b)
                              
                              
                                 pievieno šādu 5.3.4.a punktu:
                                 “5.3.4.a   Berzes elements riteņu velšanās loka bremzēm
                                 
                                 Berzes elementu riteņu velšanās loka bremzēm projektē un novērtē izmantojuma jomai, ko definē ar šādiem parametriem:
                                 
                                             —
                                          
                                          
                                             dinamiskās berzes koeficienti un to pielaides,
                                          
                                       
                                             —
                                          
                                          
                                             minimālais statiskās berzes koeficients,
                                          
                                       
                                             —
                                          
                                          
                                             maksimālie pieļaujamie bremzēšanas spēki, ko piemēro elementam,
                                          
                                       
                                             —
                                          
                                          
                                             piemērotība vilcienu detektēšanas sistēmām uz sliežu ceļu ķēžu bāzes,
                                          
                                       
                                             —
                                          
                                          
                                             piemērotība bargiem vides apstākļiem.
                                          
                                       Berzes elements riteņu velšanās loka bremzēm atbilst 4.2.4.3.5. punktā noteiktajām prasībām. Šīs prasības novērtējamas komponenta līmenī.”;
                              
                           
               
                     4)
                  
                  
                     6. nodaļu “Atbilstības novērtēšana un EK verificēšana” groza šādi:
                     
                                 a)
                              
                              
                                 8. tabulā zem rindas ar tekstu “Modulis CH 1” pievieno šādu jaunu rindu:
                                 
                                             “Modulis CV
                                          
                                          
                                             Tipa validācija ar ekspluatācijas pieredzi (piemērotība lietošanai)”
                                          
                                       
                           
                                 b)
                              
                              
                                 9. tabulu groza šādi:
                                 
                                    “9. tabula
                                 
                                 
                                    Savstarpējas izmantojamības komponentiem piemērojamie moduļi
                                 
                                 
                                             Punkts
                                          
                                          
                                             Komponents
                                          
                                          
                                             Moduļi
                                          
                                       
                                             CA1 vai CA2
                                          
                                          
                                             CB + CD
                                          
                                          
                                             CB + CF
                                          
                                          
                                             CH
                                          
                                          
                                             CH1
                                          
                                          
                                             CV
                                          
                                       
                                             4.2.3.6.1.
                                          
                                          
                                             Gaitas daļa
                                          
                                          
                                              
                                          
                                          
                                             X
                                          
                                          
                                             X
                                          
                                          
                                              
                                          
                                          
                                             X
                                          
                                          
                                              
                                          
                                       
                                             Gaitas daļa – vispāratzītie veidi
                                          
                                          
                                             X
                                          
                                          
                                              
                                          
                                          
                                              
                                          
                                          
                                             X
                                          
                                          
                                              
                                          
                                          
                                              
                                          
                                       
                                             4.2.3.6.2.
                                          
                                          
                                             Riteņpāris
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.3.6.3.
                                          
                                          
                                             Ritenis
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.3.6.4.
                                          
                                          
                                             Ass
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.4.3.5.
                                          
                                          
                                             Berzes elements riteņu velšanās loka bremzēm
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                             X (**)
                                             
                                          
                                       
                                             5.3.5.
                                          
                                          
                                             Astes daļas signālierīce
                                          
                                          
                                             X
                                          
                                          
                                              
                                          
                                          
                                              
                                          
                                          
                                             X
                                          
                                          
                                              
                                          
                                          
                                              
                                          
                                       
                           
                                 c)
                              
                              
                                 aiz 6.1.2.4. punkta iekļauj šādu 6.1.2.5. punktu:
                                 “6.1.2.5.   Berzes elementi riteņu velšanās loka bremzēm
                                 
                                 Berzes elementu riteņu velšanās loka bremzēm atbilstības pierādīšanu veic, nosakot šādas berzes elementu īpašības saskaņā ar Eiropas Dzelzceļa aģentūras (ERA) tehniskā dokumenta ERA/TD/2013-02/INT 2014. gada XX.XX 2.0. redakciju, kas publicēta ERA tīmekļa vietnē (http://www.era.europa.eu):
                                 
                                             —
                                          
                                          
                                             dinamiskās berzes iedarbība (4. nodaļa),
                                          
                                       
                                             —
                                          
                                          
                                             statiskās berzes koeficients (5. nodaļa),
                                          
                                       
                                             —
                                          
                                          
                                             mehāniskās īpašības, ieskaitot īpašības, kas attiecas uz bīdes izturības testu un lieces izturības testu (6. nodaļa).
                                          
                                       Tālāk minēto piemērotības pierādīšanu veic saskaņā ar ERA tehniskā dokumenta ERA/TD/2013-02/INT 2014. gada xx.xx 2.0. redakciju, kas publicēta ERA tīmekļa vietnē (http://www.era.europa.eu), 7. un/vai 8. nodaļu, ja berzes elementam ir paredzēts būt piemērotam:
                                 
                                             —
                                          
                                          
                                             vilcienu detektēšanai ar sistēmām uz sliežu ceļu ķēžu bāzes, un/vai
                                          
                                       
                                             —
                                          
                                          
                                             bargiem vides apstākļiem.
                                          
                                       Ja ražotājam nav pietiekamas pieredzes (pēc viņa uzskata) ar ierosināto konstrukciju, tipa validācijas ar ekspluatācijas pieredzi procedūru (modulis CV) iekļauj piemērotības lietošanai novērtēšanas procedūrā. Pirms ekspluatācijas testiem jāizmanto piemērots modulis (CB vai CH1) savstarpējas izmantojamības komponenta konstrukcijas sertificēšanai.
                                 Ekspluatācijas testus rīko pēc ražotāja pieprasījuma, un viņam ir jāsaņem piekrišana no dzelzceļa pārvadājumu uzņēmuma, kas veicinās šādu novērtēšanu.
                                 Piemērotību vilcienu detektēšanai ar sistēmām uz sliežu ceļu ķēžu bāzes tiem berzes elementiem, kurus paredzēts izmantot apakšsistēmās, kuras neaptver ERA tehniskā dokumenta ERA/TD/2013-02/INT 2014. gada xx.xx. 2.0. redakcijas, kas publicēta ERA tīmekļa vietnē (http://www.era.europa.eu), 7. nodaļa, var pierādīt, izmantojot 6.1.3. punktā aprakstīto procedūru inovatīviem risinājumiem.
                                 Piemērotību bargiem vides apstākļiem, ko pārbauda ar dinamometru, tiem berzes elementiem, kurus paredzēts izmantot apakšsistēmās, kuras neaptver ERA tehniskā dokumenta ERA/TD/2013-02/INT 2014. gada xx.xx. 2.0. redakcijas, kas publicēta ERA tīmekļa vietnē (http://www.era.europa.eu), 8.2.1. noteikums, var pierādīt, izmantojot 6.1.3. punktā aprakstīto procedūru inovatīviem risinājumiem.”;
                              
                           
                                 d)
                              
                              
                                 6.1.3. punktu aizstāj ar šādu:
                                 “6.1.3.   Inovatīvi risinājumi
                                 
                                 Ja tiek piedāvāts savstarpējas izmantojamības komponenta inovatīvs risinājums, uz ko norādīts 10.a pantā, ražotājs vai viņa pilnvarotais pārstāvis, kas veic uzņēmējdarbību Savienībā, piemēro 10.a pantā izklāstīto procedūru.”;
                              
                           
                                 e)
                              
                              
                                 6.2.2.3. punkta trešo daļu aizstāj ar šādu:
                                 “Kā alternatīvu EN 14363:2005 standarta 5.4.4.4. punktā noteiktajai testēšanai uz sliežu ceļa ar diviem dažādiem sliežu ieslīpumiem ir pieļaujams veikt testēšanu tikai vienā sliežu ieslīpumā, ja tiek pierādīts, ka testi aptver kontakta nosacījumu diapazonu, kas izklāstīti ERA tehniskā dokumenta ERA/TD/2013-01/INT 2013. gada 11. februāra 1.0. redakcijā, kas publicēta ERA tīmekļa vietnē (http://www.era.europa.eu), 1.1. iedaļā.”;
                              
                           
                                 f)
                              
                              
                                 6.2.3. punktu aizstāj ar šādu:
                                 “6.2.3.   Inovatīvi risinājumi
                                 
                                 Ja tiek piedāvāts apakšsistēmas “Ritošais sastāvs – kravas vagoni” inovatīvs risinājums, uz ko norādīts 10.a pantā, pretendents piemēro 10.a pantā izklāstīto procedūru.”;
                              
                           
               
                     5)
                  
                  
                     7. nodaļā “Īstenošana” 7.1.2. punkta j) apakšpunkta otro teikumu svītro;
                  
               
                     6)
                  
                  
                     A papildinājuma A.1. tabulas pēdējo rindu svītro;
                  
               
                     7)
                  
                  
                     C papildinājumu groza šādi:
                     
                                 a)
                              
                              
                                 9. iedaļas l) ievilkumu aizstāj ar šādu tekstu:
                                 
                                             “l)
                                          
                                          
                                             Ja bremžu sistēmā vajadzīgs savstarpējas izmantojamības komponents – berzes elements riteņu velšanās loka bremzēm, savstarpējas izmantojamības komponents atbilst ne tikai 6.1.2.5. punkta prasībām, bet arī UIC atgādnei 541-4:2010. Berzes elementa riteņu velšanās loka bremzēm ražotājs vai viņa pilnvarots pārstāvis, kas veic uzņēmējdarbību Savienībā, tādā gadījumā iegūst UIC apstiprinājumu.”
                                          
                                       
                           
                                 b)
                              
                              
                                 14. iedaļas otro daļu aizstāj ar šādu:
                                 “Attiecībā uz riteņu velšanās loka bremžu sistēmu izmantošanu šo nosacījumu uzskata par izpildītu, ja savstarpējas izmantojamības komponents – berzes elements riteņu velšanās loka bremzēm – atbilst ne tikai 6.1.2.5. punkta prasībām, bet arī UIC atgādnei 541-4:2010, un ja ritenis:
                                 
                                             —
                                          
                                          
                                             ir novērtēts saskaņā ar 6.1.2.3. punktu un
                                          
                                       
                                             —
                                          
                                          
                                             atbilst C papildinājuma 15. iedaļas nosacījumiem.”;
                                          
                                       
                           
               
                     8)
                  
                  
                     D papildinājumu groza šādi:
                     
                                 a)
                              
                              
                                 aiz rindas ar tekstu “Stāvbremzes | 4.2.4.3.2.2.” slejas “Novērtējamie raksturlielumi” rūtī iekļauj šādas rindas:
                                 
                                             “Berzes elementi riteņu velšanās loka bremzēm
                                          
                                          
                                             4.2.4.3.5.
                                          
                                          
                                             —
                                          
                                          
                                             —
                                          
                                       
                                             6.1.2.5.
                                          
                                          
                                             ERA tehniskā dokumenta ERA/TD/2013-02/INT 2014. gada XX.XX 2.0. redakcija.
                                          
                                          
                                             visi”
                                          
                                       
                           
                                 b)
                              
                              
                                 rindu ar tekstu “EN 15551:2009+A1:2010” slejas “Atsauces uz obligāto standartu” rūtī aizstāj ar šādu:
                                 
                                              
                                          
                                          
                                              
                                          
                                          
                                             “EN 15551:2009+A1:2010
                                          
                                          
                                             6.2., 6.2.3.1.”
                                          
                                       
                           
                                 c)
                              
                              
                                 aiz rindas ar tekstu “UIC 542:2010” slejas “Atsauces uz obligāto standartu” rūtī iekļauj šādu rindu:
                                 
                                              
                                          
                                          
                                              
                                          
                                          
                                             “UIC 541-4:2010
                                          
                                          
                                             visi”
                                          
                                       
                           
               
                     9)
                  
                  
                     E papildinājuma 1. iedaļas pirmo daļu aizstāj ar šādu:
                     “Aizmugurējo gabarītlukturu krāsa atbilst EN 15153-1:2013 standarta 5.5.3. punkta prasībām.”;
                  
               
                     10)
                  
                  
                     F papildinājumā aiz rindas ar tekstu “riteņu pretslīdēšanas aizsardzība (RPA)” ailes “Ritošā sastāva apakšsistēmas elements” rūtī iekļauj šādu rindu:
                     
                                 “Berzes elementi riteņu velšanās loka bremzēm
                              
                              
                                 4.2.4.3.5.
                              
                              
                                 X
                              
                              
                                 X
                              
                              
                                 X
                              
                              
                                 6.1.2.5.”
                              
                           
               
            (*)  Moduļus CA1, CA2 vai CH var izmantot tikai produktiem, kas laisti tirgū un līdz ar to izstrādāti pirms šās SITS stāšanās spēkā, ja ražotājs paziņotajai iestādei pierāda, ka konstrukcijas pārskatīšana un tipa pārbaude veikta iepriekšējiem lietojumiem salīdzināmos apstākļos un atbilst šīs SITS prasībām; šādi pierādījumi jādokumentē, un tos uzskata par tāda paša līmeņa pierādījumu kā modulis CB vai projekta pārbaude atbilstīgi modulim CH1.
         
            (**)  Moduli CV izmanto, ja berzes elementa riteņu velšanās loka bremzēm ražotājam nav pietiekamas pieredzes (pēc viņa uzskata) ar ierosināto konstrukciju.”;